text: مندوبین سے خطاب کرتے ہوئے نائب صدرجمہوریہ ہند نے کہاکہ تمام ہندوستانیوں کے لئے اچھی صحت کا انتظام حکومت ہند کے نصب العینوں میں شامل ہے اوراچھی صحت ہی اچھی سماجی اوراقتصادی ترقی کی ضامن ہے ۔ نائب صدرجمہوریہ ہند نے کہا کہ بھارتی افراد کی صحت کی کیفیت آزادی کے بعد سے بہترہوتی آئی ہے ۔1960میں پیداہوئے ہندوستانیوں کی عمریاعرصہ حیات 40برس کے بقدرتھا،جو عرصہ حیات اب بڑھ کر 70برس ہوگیاہے ۔ 1960میں بھارت میں 1000زندہ زچگیوں میں سے تقریباً160بچے ہرسال فوت ہوجاتے تھے ، تاہم اب یہ شرح اموات بچوں میں تقریباًایک چوتھائی رہ گئی ہے ۔